**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 44**

Днес 10.10.2022г. от 13:00 часа в стаята на съветника се проведе **четиридесет и четвъртото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов и зам. кмета Ахмед Ахмедов, Стефан Стефанов – директор на отдел “Финанси“.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам днешното заседание на ОбС – Никопол.

Имаме кворум от 13 общински съветника, в залата присъстват 13. Отсъстващи няма.

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземе спешно решение.

Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:** Кандидатстване на Община Никопол пред Министерство на труда и социалната политика, фонд „Социална закрила” по Целева програма „Патронажна мобилност за доставка на топъл обяд“ с проект „Патронажна мобилност за доставка на топъл обяд в Община Никопол”

Вносител: Зам. кмет на общината

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

С.Стефанов: Спешно е да се вземе решението, понеже има значение кой, кога кандидатства по този проект, гледа се входящия номер. Така, че колкото по-рано подадем документите, толкова по-голям шанс имаме да ни одобрят. 10% ще бъдат собствено участие, отпуснатите пари от фонда ще са 36 хил. лв.

Цв.Андреев: Знае ли се каква марка ще е автомобила, модел, мини ван…?

А.Ахмедов: Ако ни одобрят, ще търсим автомобил подобен на тези които са в момента. Но все още не сме го позиционирали дали ще е за патронажа в с.Новачене или за този в града. Когато закупим автомобила ще решим.

Цв.Андреев: Колеги, гласуваме проекта за решение/*чете проекта за решение/.*

На основание чл. 21, ал. 1, т. 23 и ал. 2 от Закона за местното самоуправление и местната администрация и чл. 60, ал. 1 и 2 от Административно-процесуалния кодекс, Общински съвет- Никопол прие следното

**РЕШЕНИЕ:**

**№436/10.10.2022г**

1. Общинския съвет - Никопол дава съгласие Община Никопол да участва пред Министерство на труда и социалната политика /МТСП/, Фонд „Социална закрила” по Целева програма „Патронажна мобилност за доставка на топъл обяд“ с проект „Патронажна мобилност за доставка на топъл обяд в Община Никопол” на обща стойност **до 38 000 лв.** с включено ДДС, от които **до 34 162,00 лв. от МТСП**, **Фонд „Социална закрила”** и **до 3 838,00 лв. от Община Никопол**.
2. Община Никопол да осигури **10,10 %** съфинансиране от общия бюджет на проекта.
3. Община Никопол се задължава да заплати цялата сума при доставката на автомобила. Закупеният автомобил следва да бъде използван за нуждите на Домашен социален патронаж, за срок не по-малко от 3 години, считано от датата на приключване изпълнението на договора с Фонд “Социална закрила“ и до изтичане на гаранционния срок на автомобила.
4. Допуска **предварително изпълнение на настоящото решение**, с оглед защита на особено важни обществени интереси във връзка с приоритетното кандидатстване по проекта, с цел осигуряване живота и здравето на граждани от община Никопол, за обезпечаване на социална бюджетна дейност със своевременен ресурс.
5. Възлага на Кмета на Община Никопол да извърши всички необходими правни и фактически действия във връзка с настоящото решение.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, поради изчерпване на Дневния ред, закривам четиридесет и четвъртото по ред заседание на Общински съвет – Никопол.

Заседанието приключи в 13:20 часа.

**ПРЕДСЕДАТЕЛ ОбС: /п/**

**/Цветан Андреев/**

**ЗАМ.ПРЕДСЕДАТЕЛ ОбС: /п/**

**/Майдън Сакаджиев/**

**ПРОТОКОЛЧИК: /п/**

**/Ралица Александрова/**